Document ID: 32009R0148

РЕГЛАМЕНТ (ЕО) № 148/2009 НА КОМИСИЯТА
от 20 февруари 2009 година
за отмяна на 11 остарели регламента в общата политика в областта на рибарството
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Акта за присъединяване на Испания и Португалия, и по-специално член 175 от него,
като взе предвид Регламент (ЕИО) № 3117/85 на Съвета от 4 ноември 1985 година относно определяне на общи правила за предоставяне на финансови компенсации за сардините (1), и по-специално член 4 от него,
като взе предвид Регламент (ЕИО) № 2847/93 на Съвета от 12 октомври 1993 година относно установяването на система за контрол, приложима към общата политика в областта на рибарството (2), и по-специално член 3, параграф 4 и член 21, параграфи 3 и 4 от него,
като взе предвид Регламент (ЕО) № 2406/96 на Съвета от 26 ноември 1996 година относно определяне на общите стандарти за търговия с някои рибни продукти (3), и по-специално член 2, параграф 3 от него,
като взе предвид Регламент (ЕО) № 104/2000 на Съвета от 17 декември 1999 година относно общата организация на пазарите на рибни продукти и продукти от аквакултури (4), и по-специално член 25, член 27, параграф 6 и член 37 от него,
като има предвид, че:
(1)
Подобряването на прозрачността на правото на Общността е основен елемент от по-добрата законодателна стратегия, която се прилага от институциите на Общността. В този контекст е подходящо да се извадят от действащото законодателство тези актове, които вече нямат реален ефект.
(2)
Следните регламенти във връзка с общата политика в областта на рибарството са остарели, въпреки че формално все още са в сила:
-
Регламент (ЕИО) № 3459/85 на Комисията от 6 декември 1985 година относно определяне на подробни правила за предоставяне на финансови компенсации за атлантически сардини (5). Посоченият регламент е изгубил своята сила, тъй като в основното законодателство са се извършили промени, които са несъвместими с прилагането на посочения акт,
-
Регламент (ЕИО) № 254/86 на Комисията от 4 февруари 1986 година относно установяване на подробни правила за постепенната отмяна на количествените ограничения, които се прилагат в държавите-членки, с изключение на Испания и Португалия, по отношение на консервирани сардини и риба тон с произход от Испания (6). Посоченият регламент е изгубила своята сила поради това, че включва преходен период, който е изтекъл,
-
Регламент (ЕИО) № 3599/90 на Комисията от 13 декември 1990 година за поправяне на вреди, причинени вследствие прекратяване на риболов на морски език от риболовни кораби, плаващи под флага на държава-членка през 1989 година (7). Посоченият регламент е изгубил своята сила поради това, че включва единствено 1989 година,
-
Регламент (ЕИО) № 3863/91 на Комисията от 16 декември 1991 година за определяне на минимални пазарни размери на раци, приложими за някои крайбрежни зони на Обединеното кралство (8). Посоченият регламент е изгубил своята сила, тъй като в основното законодателство са се извършили промени, които са несъвместими с прилагането на посочения акт,
-
Регламент (ЕО) № 897/94 на Комисията от 22 април 1994 година за определяне на подробни правила за прилагане на Регламент (ЕИО) № 2847/93 на Съвета по отношение на пилотните проекти за постоянно наблюдение на местоположението на риболовните кораби на Общността (9). Посоченият регламент е изгубил своята сила, тъй като в основното законодателство са се извършили промени, които са несъвместими с прилагането на посочения акт,
-
Регламент (ЕО) № 1419/96 на Комисията от 22 юли 1996 година за определяне на размера на помощта за частно складиране на калмари от вида Loligo patagonica (10). Посоченият регламент е изгубил своята сила, тъй като в основното законодателство са се извършили промени, които са несъвместими с прилагането на посочения акт,
-
Регламент (ЕО) № 2378/1999 на Комисията от 9 ноември 1999 година за изменение на Регламент (ЕО) № 1282/1999 за отпускане на компенсаторно обезщетение на организациите на производителите за количеството риба тон, доставено на преработвателната промишленост през периода от 1 октомври до 31 декември 1998 г. (11) Посоченият регламент е изгубил своята сила поради това, че включва единствено 1998 година,
-
Регламент (ЕО) № 1103/2000 на Комисията от 25 май 2000 година за отпускане на компенсаторно обезщетение на организациите на производители за количеството риба тон, доставено на преработвателната промишленост през периода от 1 юли до 30 септември 1999 година (12). Посоченият регламент е изгубил своята сила поради това, че включва единствено 1999 година,
-
Регламент (ЕО) № 1702/2000 на Комисията от 31 юли 2000 година относно установяване на забрана за риболова на треска от риболовни кораби, плаващи под флага на Испания (13). Посочената разпоредба е изгубила своята сила поради това, че се прилага за разпределение на квотите за 2000 година,
-
Регламент (ЕО) № 585/2001 на Комисията от 26 март 2001 година относно отпускане на компенсаторно обезщетение на организациите на производители за количеството риба тон, доставено на преработвателната промишленост през периода от 1 януари до 31 март 2000 година (14). Посоченият регламент е изгубил своята сила поради това, че включва единствено 2000 година,
-
Регламент (ЕО) № 2496/2001 на Комисията от 19 декември 2001 година относно отпускане на компенсаторно обезщетение на организациите на производители за количеството риба тон, доставено на преработвателната промишленост през периода от 1 януари до 31 март 2001 година (15). Посоченият регламент е изгубил своята сила поради това, че включва единствено 2001 година.
(3)
За повече правна сигурност и яснота регламентите, посочени в съображение 2, следва да бъдат отменени.
(4)
Предвидените в настоящия регламент мерки са в съответствие със становището на Управителния комитет по рибарство и аквакултури,
ПРИЕ НАСТОЯЩИЯ РЕГЛАМЕНТ:
Член 1
Регламенти за отмяна
Регламенти: отменят се регламенти (ЕИО) № 3459/85, (ЕИО) № 254/86, (ЕИО) № 3599/90, (ЕИО) № 3863/91, (ЕО) № 897/94, (ЕО) № 1419/96, (ЕО) № 2378/1999, (ЕО) № 1103/2000, (ЕО) № 1702/2000, (ЕО) № 585/2001 и (ЕО) № 2496/2001.
Член 2
Влизане в сила
Настоящият регламент влиза в сила на седмия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 февруари 2009 година.

Labels: 10
11
15
6